**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2025. június 17-i ülésére**

**Javaslat a Savaria Szimfonikus Zenekar 2025/2026-os évadra vonatkozó szakmai tervének elfogadására**

Szombathely Megyei Jogú Város Közgyűlése (a továbbiakban: Közgyűlés) a 279/2015. (VI.18.) Kgy. számú határozatával felkérte a Savaria Szimfonikus Zenekar (a továbbiakban: Zenekar) igazgatóját, hogy - a Szombathelyi Egészségügyi és Kulturális Intézmények Gazdasági Ellátó Szervezete igazgatójával egyeztetve - minden év május 31. napjáig készítse el a következő évad részletes, az önkormányzati támogatási igényt is tartalmazó programtervét a Közgyűlés számára. A Közgyűlés 2022. júniusában 266/2022. (VI.27.) Kgy. számú határozatában felhatalmazta a Kulturális, Oktatási És Civil Bizottságot, hogy a 2023/2024-es évadtól döntsön a Zenekar évadterveinek elfogadásáról.

A Zenekar a határozatban foglaltaknak megfelelően benyújtotta évadtervét, amely az előterjesztés mellékletét képezi az alábbiak szerint:

1. sz. melléklet: költségvetés-tervezet 2025. augusztus 1. napjától 2025. december 31. napjáig
2. sz. melléklet: költségvetés-tervezet 2026. január 1. napjától 2026. július 31. napjáig
3. sz. melléklet: szakmai terv

A tervezet a bérjellegű kiadásokat, továbbá a Bartók Terem és az iroda üzemeltetéséhez kapcsolódó kiadásokat nem tartalmazza.

Az önkormányzat 2025. évi költségvetéséről szóló 4/2025. (II.28.) önkormányzati rendeletben az évadterv időarányos megvalósításához szükséges költség rendelkezésre áll, így önkormányzati többletforrás biztosítására nincs szükség.

Kérem a Tisztelt Bizottságot, hogy az előterjesztést megtárgyalni, és a Zenekar 2025/2026-os évadra vonatkozó szakmai tervét elfogadni szíveskedjék.

**Szombathely, 2025. június „ ”**

**/: Horváth Soma :/**

**HATÁROZATI JAVASLAT**

**…/2025. (VI.17.) KOCB. számú határozat**

1. A Kulturális, Oktatási és Civil Bizottság a Savaria Szimfonikus Zenekar 2025/2026-os évadra vonatkozó szakmai tervét a 266/2022. (VI.27.) Kgy. számú határozatban kapott felhatalmazás alapján önkormányzati többletforrás biztosítása nélkül elfogadja.
2. A Bizottság felkéri az igazgatót, hogy a szakmai terv megvalósításához szükséges intézkedések megtételéről gondoskodjon.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője,

 Popa Gergely, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő**: azonnal